LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2011 M. GRUODŽIO 30 D. ĮSAKYMO NR. 1K-440 „DĖL VALSTYBĖS PERSKOLINAMŲ PASKOLŲ IR VALSTYBĖS GARANTUOJAMŲ PASKOLŲ GRUPAVIMO TAISYKLIŲ PATVIRTINIMO“ PAKEITIMO

2013 m. sausio 14 d. Nr. 1K-015

Vilnius

P a k e i č i u Valstybės perskolinamų paskolų ir valstybės garantuojamų paskolų grupavimo taisykles, patvirtintas Lietuvos Respublikos finansų ministro 2011 m. gruodžio 30 d. įsakymu Nr. 1K-440 „Dėl Valstybės perskolinamų paskolų ir valstybės garantuojamų paskolų grupavimo taisyklių patvirtinimo“ (Žin., 2012, Nr. 1-9):

1. Išdėstau 10 punktą taip:

„10. Finansų ministerija du kartus per metus (iki sausio 31 dienos ir iki liepos 31 dienos) pildo valstybės perskolinamų paskolų, skolų grupavimo ir nuvertėjimo apskaičiavimo lentelę pagal taisyklių 1 priede pateiktą formą ir valstybės garantuojamų paskolų grupavimo ir atidėjinių apskaičiavimo lentelę pagal taisyklių 2 priede pateiktą formą. Pildant šias lenteles paskolų rizikos grupės iki sausio 31 dienos yra peržiūrimos, ar buvo grąžinta paskola ir sumokėtos palūkanos, ir paliekamos tos pačios paskolų rizikos grupės. Kiekvieno skolininko, išskyrus savivaldybes, valstybės fondus, nebiudžetinius fondus, finansų įstaigas ir draudimo įmones, Valstybinio studijų fondo administruojamas valstybės remiamas paskolas, būklės įvertinimo ataskaita pagal taisyklių 3 priede pateiktą formą yra užpildoma iki liepos 31 dienos.“

2. Išdėstau 17 punktą taip:

„17. Skolininkų – savivaldybių ir valstybės fondų, nebiudžetinių fondų – būklė laikoma gera arba labai gera.“

3. Išdėstau 18 punktą taip:

„18. Skolininkų – kredito įstaigų, kurios vykdo Lietuvos banko nustatytus kredito įstaigų veiklos riziką ribojančius normatyvus ir reikalavimus, – būklė laikoma gera arba labai gera, jei pasiekiami Lietuvos banko nustatyti kredito įstaigų veiklos riziką ribojantys normatyvai ir reikalavimai. Skolininkų – kitų finansų įstaigų ir draudimo įmonių būklė laikoma gera arba labai gera, jei pasiekiami šių taisyklių 13.1 ir 13.2 punktuose nurodyti rodikliai ir jų sukauptas nuostolis neviršija 25 procentų įstatinio kapitalo dydžio.“

4. Papildau šiuo 181 punktu:

„181. Jeigu garantuojama už kitą finansų įstaigą ar draudimo įmonę, jos būklė laikoma gera arba labai gera, jei pasiekiami šių taisyklių 13.1 ir 13.2 punktuose nurodyti rodikliai ir jos sukauptas nuostolis neviršija 25 procentų įstatinio kapitalo dydžio.“

5. Papildau šiuo 182 punktu:

„182. Jeigu garantuojama už Valstybinį studijų fondą, jo būklė laikoma gera arba labai gera, jei jo sukauptuose rezervuose pakanka lėšų atidėjiniams padengti.“

6. Papildau šiuo 183 punktu:

„183. Garantijų institucijos pagal Valstybės perskolinamų paskolų, skolų, nurašytų perskolinamų paskolų arba skolų, nurašytų delspinigių ir valiutų kursų skirtumo bei revizuojamų perskolinamų paskolų ir skolų, valstybės garantuojamų paskolų žiniaraščių sudarymo ir ataskaitų dėl suteiktų valstybės garantijų pildymo taisykles, patvirtintas Lietuvos Respublikos finansų ministro 2011 m. birželio 30 d. įsakymu Nr. 1K-278 (Žin., 2004, Nr. 117-4384; 2011, Nr. 127-6014), kas ketvirtį (ne vėliau kaip iki kito mėnesio 20 dienos po ketvirčio pabaigos) Finansų ministerijai pateikiamose atidėjinių ataskaitose papildomai pastabose pateikia informaciją apie sukauptus rezervus atidėjiniams padengti“.

7. Išdėstau 32 punktą taip:

„32. Finansų ministerija apskaičiuoja kiekvienos administruojamos skolos, paskolos ir kitų gautinų sumų nuvertėjimą bei valstybės garantuojamų paskolų atidėjinius atsižvelgdama į prievolių įvykdymo užtikrinimą.“

8. Papildau šiuo 321 punktu:

„321. Valstybės garantuojamų paskolų likutis ir kitos gautinos sumos, išskyrus Valstybinio studijų fondo administruojamas valstybės remiamas paskolas, garantijas už garantijų institucijas, yra dauginamos iš atitinkamos valstybės garantuojamų paskolų rizikos grupės atidėjinių normos.“

9. Papildau šiuo 322 punktu:

„322. Apskaičiuojant kiekvienos skolos, paskolos ir kitų gautinų sumų nuvertėjimą, išskyrus savivaldybėms, valstybės fondams, nebiudžetiniams fondams, finansų įstaigoms ir draudimo įmonėms suteiktas paskolas, neapmokėtas likutis einamojo ataskaitinio laikotarpio pabaigoje yra dauginamas iš atitinkamos rizikos grupės nuvertėjimo normos.

Nuvertėjimo sumos dydis, kai pagal skolą, paskolą ir kitas gautinas sumas yra gautas užstatas, garantija ar laidavimo raštas, apskaičiuojamas pagal šią formulę:

Nuvertėjimo suma = neapmokėtas skolos, paskolos ir visų su ja susijusių sumų likutis einamojo ataskaitinio laikotarpio pabaigoje x nuvertėjimo norma (atsižvelgiant į skolos, paskolos rizikos grupę) – gauto užstato tikroji vertė x koeficientas_1 – gautos garantijos / laidavimo tikroji vertė x koeficientas_2, kur:

koeficientas_1 – gauto užstato tikrosios vertės dalis, naudojama skaičiuojant nuvertėjimą (%);

koeficientas_2 – gautos garantijos / laidavimo tikrosios vertės dalis, naudojama skaičiuojant nuvertėjimą (%).

Pagal pateiktą formulę apskaičiuota nuvertėjimo suma neturi būti mažesnė už nulį. Jeigu pagal pateiktą formulę apskaičiuota nuvertėjimo suma yra mažesnė už nulį, nuvertėjimas lygus nuliui.“

10. Išdėstau 1 priedą nauja redakcija (pridedama).

11. Išdėstau 2 priedą nauja redakcija (pridedama).

FINANSŲ MINISTRAS	RIMANTAS ŠADŽIUS

Valstybės perskolinamų paskolų ir valstybės garantuojamų paskolų grupavimo taisyklių

1 priedas

(Valstybės perskolinamų paskolų, skolų grupavimo ir nuvertėjimo apskaičiavimo lentelės forma)

VALTYBĖS PERSKOLINAMŲ PASKOLŲ, SKOLŲ GRUPAVIMO IR NUVERTĖJIMO APSKAIČIAVIMO LENTELĖ

Skolininko pavadinimas	Sutarties Nr.	Valiuta	Paskolos suma, litais	Pradelstos palūkanos, litais	Sukauptos palūkanos, litais	Delspinigiai, litais	Baudos, litais	Paskolos rizikos grupė, atsižvelgiant į	Paskolos rizikos grupė	Prievolių įvykdymo užtikrinimo priemonės vertė, litais	Užstato rūšis

Mokėjimo terminus	Pertvarkymo ir refinansavimo faktus	Skolininko būklę

A	B	C	D	E	F	G	H	I	J	K	L	M	N

Nuvertėjimas, litais	Pastabos
Paskolos suma, litais	Pradelstos palūkanos, litais	Sukauptos palūkanos, litais	Delspinigiai, litais	Baudos, litais

O	P	R	S	T	U

I grupė. Standartinės rizikos grupė

Iš viso:

II grupė. Galimos rizikos grupė

Iš viso:

III grupė. Padidėjusios rizikos grupė

Iš viso:

IV grupė. Didelės rizikos grupė

Iš viso:

V grupė. Didžiausios rizikos grupė

Iš viso:

Iš viso:

Skyriaus vedėjas	(Parašas)	(Vardas ir pavardė)

(Rengėjo nuoroda)

_________________

Valstybės perskolinamų paskolų ir valstybės garantuojamų paskolų grupavimo taisyklių

2 priedas

(Valstybės garantuojamų paskolų grupavimo ir atidėjinių apskaičiavimo lentelės forma)

VALSTYBĖS GARANTUOJAMŲ PASKOLŲ GRUPAVIMO IR ATIDĖJINIŲ APSKAIČIAVIMO LENTELĖ

Skolininko pavadinimas	Garantijos registro Nr.	Paskolos valiuta	Paskolos suma	Sukauptos palūkanos	Paskolos rizikos grupė, atsižvelgiant į skolininko būklę	Paskolos rizikos grupė	Prievolių įvykdymo užtikrinimo priemonės vertė, litais	Užstato rūšis	Atidėjiniai, litais	Pastabos

valiuta	litais	valiuta	litais

A	B	C	D	E	F	G	H	I	J	K	L	M

I grupė. Standartinės rizikos grupė

Iš viso:

II grupė. Galimos rizikos grupė

Iš viso:

III grupė. Padidėjusios rizikos grupė

Iš viso:

IV grupė. Didelės rizikos grupė

Iš viso:

V grupė. Didžiausios rizikos grupė

Iš viso:

Iš viso:

Skyriaus vedėjas	(Parašas)	(Vardas ir pavardė)

(Rengėjo nuoroda)

_________________